Input: प्रत्युष्टꣳ रक्षः प्रत्युष्टाऽअरातयो निष्टप्तꣳ रक्षो निष्टप्ताऽअरातयः। अनिशितोऽसि सपत्नक्षिद्वाजिनं त्वा वाजेध्यायै सम्मार्ज्मि। प्रत्युष्टꣳ रक्षः प्रत्युष्टाऽअरातयो निष्टप्तꣳ रक्षो निष्टप्ताऽअरातयः। अनिशितासि सपत्नक्षिद्वाजिनीं त्वा वाजेध्यायै सम्मार्ज्मि॥२९॥

Padapatha: प्रत्युष्टमिति प्रतिऽउष्टम्।रक्षः।प्रत्युष्टा इति प्रतिऽउष्टाः।अरातयः।निष्टप्तम्।निस्तप्तमिति निःऽतप्तम्।रक्षः।निष्टप्ताः।निस्तप्ता इति निःऽतप्ताः।अरातयः।अनिशित इत्यनिऽशितः।असि।सपत्नक्षिदिति सपत्नऽक्षित्।वाजिनम्।त्वा।वाजेध्याया इति वाजऽइध्यायै।सम्।मार्ज्मि।प्रत्युष्टमिति प्रतिऽउष्टम्।रक्षः।प्रत्युष्टा इति प्रतिऽउष्टाः।अरातयः।निष्टप्तम्।निस्तप्तमिति निःतप्तम्।रक्षः।निष्टप्ताः।निस्तप्ता इति निःतप्ताः।अरातयः।अनिशितेत्यनिऽशिता।असि।सपत्नक्षिदिति सपत्नऽक्षित्।वाजिनीम्।त्वा।वाजेध्याया इति वाजऽइध्यायै।सम्।मार्ज्मि